חדשות 2: תעודת הערכה למשפחת החייל שנרצח בפיגוע בת"א: "אלמוג עשה את המעשה הנכון"
20/03/2013 11:02 | תעודת הערכה למשפחת החייל שנרצח בפיגוע בת"א: "אלמוג עשה את המעשה הנכון"
משפחתו של סמ"ר אלמוג שילוני ז"ל, החייל שנרצח בפיגוע בתחנת רכבת ההגנה בת"א, קיבלה תעודת הערכה ממפקד חיל האוויר, לאחר שבמהלך הפיגוע התנגד למחבל ונאבק בו. מפקד חיל האוויר: "אני חש החמצה שלא יכולתי לתת את התעודה הזו לאלמוג עצמו"
בחודש נובמבר האחרון נרצח סמ"ר אלמוג שילוני ז"ל בפיגוע דקירה בתחנת רכבת ההגנה בתל אביב. היום (שלישי) קיבלה משפחתו תעודת הערכה ממפקד חיל האוויר, האלוף אמיר אשל.
תא"ל ליהוא הכהן, מפקד בסיס נבטים בו שרת אלמוג ז"ל, אמר בטקס: "זכיתי ללמוד על אלמוג, הבנתי ממי קיבל את הערכים והאישיות. מהבית, מאבא ואמא. אלמוג סלל את הדרך לרבים שילכו אחריו, הוא היווה דוגמה אישית, חייל עם מנוע פנימי חזק. אדם עם לב טוב ורחב, תמיד ראשון לעזור. הכל בצנעה ובשקט".